Legal Document

Category: 1796

Text:
23. ΑΠΟΦΑΣΗ ΥΠΟΥΡΓΩΝ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 103079/3712  της 19 Νοεμ./1 Δεκ. 1992 (ΦΕΚ Β΄ 710) Όροι και προϋποθέσεις εξουσιοδότησης συνεργείου επισκευής οχημάτων και κέντρου ελέγχου για χορήγηση της κάρτας ελέγχου καυσαερίων. Έχοντας υπόψη: 1.Το άρθρ. 84 του Νόμ. 614/1977 «Περί κυρώσεως του Κώδικος Οδικής Κυκλοφορίας» (Α΄ 167). 2.Το άρθρ. 3 του Νόμ. 2052/1992 «Μέτρα για την αντιμετώπιση του νέφους και πολεοδομικές ρυθμίσεις» (Α΄ 94). 3.Το άρθρ. 6 του Νόμ. 1575/1985 «Προϋποθέσεις άσκησης του επαγγέλματος του τεχνίτη αυτοκινήτων, μοτοσυκλετών και μοτοποδηλάτων και όροι λειτουργίας των συνεργείων των οχημάτων αυτών» (Α΄ 207). 4.Το άρθρ. 29Α του Νόμ. 1558/85 «Κυβέρνηση και Κυβερνητικά όργαν» (Α΄ 137) όπως προστέθηκε το άρθρο τούτο με το άρθρ. 27 του Νόμ. 2081/1992 (Α΄ 134). Άρθρ.1.-Τα συνεργεία επισκευής οχημάτων προκειμένου να λάβουν την εξουσιοδότηση που προβλέπεται από την παρ. 4 και 7 του άρθρ. 3 του Νόμ. 2052/1992 για χορήγηση της κάρτας ελέγχου καυσαερίων (Κ.Ε.Κ.), θα πρέπει να πληρούν τις παρακάτω προϋποθέσεις: 1.Να έχουν άδεια λειτουργίας συνεργείου σύμφωνα με τις διατάξεις του Νόμ. 1575/1985 και του Π.Δ. 78/1988 όπως τροποποιήθηκε με το Π.Δ. 416/1991 και ο υπεύθυνος του συνεργείου να έχει την αντίστοιχη άδεια άσκησης επαγγέλματος σύμφωνα με τον Νόμ. 1575/1985 και ειδικότερα: α)Για χορήγηση κάρτας ελέγχου καυσαερίων (Κ.Ε.Κ.) σε βενζινοκίνητα και πετρελαιοκίνητα αυτοκίνητα να έχουν άδεια συνεργείου της παρ. 1 του άρθρ. 13 του Π.Δ. 78/1988 που ασχολείται με την επισκευή και συντήρηση του κινητήρα, του κιβωτίου ταχυτήτων, του διαφορικού, των συστημάτων τροφοδοσίας εξαγωγής καυσαερίων, διεύθυνσης, πέδησης, μετάδοσης της κίνησης στους κινητήριους τροχούς, ανάρτησης, ψύξης, λίπανσης, αυτοκινήτων μοτοσυκλετών και μοτοποδηλάτων. β)Για χορήγηση κάρτας ελέγχου καυσαερίων μόνο σε πετρελαιοκίνητα αυτοκίνητα να έχουν άδεια λειτουργίας συνεργείου της παρ. 4 του άρθρ. 13 του Π.Δ. 78/1988 που ασχολείται με την επισκευή, ρύθμιση και συντήρηση αντλιών πετρελαιοκινητήρων και ακροφυσίων αυτοκινήτων. (Αντί για τη σελ. 262,345) Σελ. 262,345(α) Τεύχος -Σελ. Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.η.20-23 γ)Για χορήγηση κάρτας ελέγχου καυσαερίων (Κ.Ε.Κ.) μόνο σε βενζινοκίνητα αυτοκίνητα. γ)Να έχουν άδεια λειτουργίας συνεργείου της παρ. 5 του άρθρ. 13 του Π.Δ. 78/1988 που ασχολείται με επισκευή και έλεγχο εξαεριωτήρων (καρμπυρατέρ) αυτοκινήτων μοτοσυκλετών και μοτοποδηλάτων. γ)Να έχουν άδεια συνεργείου της παρ. 2 του άρθρ. 13 Π.Δ. 78/1988 που ασχολείται με την επισκευή και συντήρηση των ηλεκτρικών συστημάτων, οργάνων και συσκευών και γενικά την ηλεκτρική εγκατάσταση του αυτοκινήτου. δ)Για χορήγηση κάρτας ελέγχου καυσαερίων (Κ.Ε.Κ.) σε βενζινοκίνητα και υγραεριοκίνητα αυτοκίνητα, να έχουν άδεια λειτουργίας συνεργείου της παρ. 14, του άρθρ. 13 του Π.Δ. 78/1988 που ασχολείται με την τοποθέτηση, επισκευή και συντήρηση συσκευών και εξαρτημάτων τροφοδοσίας και λειτουργίας κινητήρων αυτοκινήτων με υγραέριο και γενικότερα με αεριώδη υπό πίεση καύσιμα. 2.α)Τα συνεργεία που εξουσιοδοτούνται να χορηγούν κάρτα ελέγχου καυσαερίων (Κ.Ε.Κ.) σε βενζινοκίνητα ή υγραεριοκίνητα αυτοκίνητα πρέπει να διαθέτουν πέραν του άλλου υποχρεωτικού εξοπλισμού τους και αναλυτή ελέγχου καυσαερίων τουλάχιστον των παραμέτρων, μονοξειδίου του άνθρακα (CO), διοξειδίου του άνθρακα (CO2) ακαύσων υδρογονανθράκων (HC), συντελεστή λ καθώς και όργανο μέτρησης των στροφών κινητήρα. Η αρχή λειτουργίας του αναλυτή καυσαερίων πρέπει να είναι απορρόφηση της υπέρυθρης ακτινοβολίας χωρίς διασπορά (NDIR) και να έχει την δυνατότητα εκτύπωσης των αποτελεσμάτων της μέτρησης. β)Τα συνεργεία που εξουσιοδοτούνται να χορηγούν την κάρτα ελέγχου καυσαερίων (Κ.Ε.Κ.) σε πετρελαιοκίνητα αυτοκίνητα πρέπει να φέρουν πέραν του άλλου υποχρεωτικού εξοπλισμού των και όργανο ελέγχου καυσαερίων για την μέτρηση του καπνού στα καυσαέρια των πετρελαιοκινήτων αυτοκινήτων, δειγματοληπτικής αναρρόφησης καυσαερίων και οπτικής ανάγνωσης φίλτρων κατά την πρότυπη κλίμακα BACHARACH. γ)Τα όργανα ελέγχου της παραγράφου αυτής πρέπει να έχουν έγκριση τύπου από αρμόδια Αρχή χώρας μέλους των Ευρωπαϊκών Κοινοτήτων. δ)Όλα τα συνεργεία που εξουσιοδοτούνται να χορηγούν την κάρτα ελέγχου καυσαερίων (Κ.Ε.Κ.) πρέπει να πληρούν τις διατάξεις του άρθρ. 9 του Π.Δ. 78/1988 (Α΄ 34) σε ότι αφορά τον αερισμό. Επίσης επιβάλλεται να έχουν σύστημα ανυψώσεως του αυτοκινήτου προκειμένου να είναι δυνατός ο έλεγχος της κατάστασης της εξατμίσεως. Σελ. 262,346(α) Τεύχος -Σελ.  3.Τα εξουσιοδοτημένα συνεργεία έκδοσης της κάρτας ελέγχου καυσαερίων (Κ.Ε.Κ) είναι υποχρεωμένα να προσαρμόζονται στις εξελίξεις της τεχνολογίας, της νομοθεσίας και να συμμορφώνονται με τις οδηγίες που θα εκδίδονται από τα συναρμόδια Υπουργεία από κοινού σε ότι αφορά την διενέργεια μετρήσεων και συλλογή στοιχείων των υπόψη ελέγχων  4.Όλα τα συνεργεία που εξουσιοδοτούνται να χορηγούν Κ.Ε.Κ. θα είναι εξοπλισμένα με συλλέκτη δεδομένων (DATA COLECTOR) για την καταγραφή των αυτοκινήτων στα οποία χορηγείται η Κ.Ε.Κ. Τα στοιχεία αυτά αποστέλλονται στην αρμόδια Υπηρεσία που θα ορισθεί ως ειδικός φορέας εποπτείας σύμφωνα με την παρ. 5 του άρθρ. 3 του Νόμ. 2052/92 για επεξεργασία. Με εγκύκλιο του φορέα εποπτείας θα καθοριστούν οι τεχνικές λεπτομέρειες του DATA COLECTOR και τα στοιχεία τα οποία θα καταγράφονται από κάθε συνεργείο επισκευής αυτοκινήτων καθώς και η συχνότητα αποστολής αυτών. 5.Οι τυχόν αναγκαίες επιστολές, ή ρυθμίσεις των οχημάτων γίνονται στα συνεργεία επισκευής που έχουν το ανάλογο δικαίωμα σύμφωνα με τις διατάξεις του Νόμ. 1575/1985 (Α΄ 207) όπως εκάστοτε ισχύει. 21.Ε.η.23 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων Άρθρ.2.-.1.Η εξουσιοδότηση των συνεργείων επισκευής οχημάτων που αναφέρεται στο άρθρ. 1 της παρούσης χορηγείται από την αρμόδια Υπηρεσία Συγκοινωνιών του Υπουργείου Μεταφορών και Επικοινωνιών, η οποία τηρεί και το αντίστοιχο μητρώο των ιδιωτικών συνεργείων επισκευής οχημάτων τα οποία έχουν λάβει την εξουσιοδότηση. 2.Ο ενδιαφερόμενος για να λάβει την εξουσιοδότηση χορήγησης κάρτας ελέγχου καυσαερίων (Κ.Ε.Κ.) πρέπει να υποβάλλει στην αρμόδια Υπηρεσία Συγκοινωνιών τα εξής δικαιολογητικά: α)Αίτηση β)Επικυρωμένο αντίγραφο της άδειας λειτουργίας του συνεργείου. γ)Επικυρωμένο αντίγραφο της άδειας άσκησης επαγγέλματος του υπεύθυνου του συνεργείου. δ)Υπεύθυνη δήλωση του Νόμ. 1599/1986 στο όνομα του οποίου έχει εκδοθεί η άδεια λειτουργιας, στην οποία θα δηλώνεται ότι το συνεργείο πληρεί τους όρους που αναφέρονται στις διατάξεις της παρ. 2 του άρθρ. 1 της παρούσας και αναλυτική περιγραφή αυτών. 3.Όταν πληρούνται όλες οι προηγούμενες προϋποθέσεις, η εξουσιοδότηση της παρ. 1 του άρθρου αυτού χορηγείται καταρχάς για όσο χρόνο ισχύει η άδεια λειτουργίας του συνεργείου και όχι περισσότερο από 3 έτη και ανανεώνεται με την ίδια διαδικασία της προηγούμενης παραγράφου. 4.Ο εξοπλισμός και οι εγκαταστάσεις των συνεργείων υπόκειται σε επιθεώρηση από τεχνικού υπαλλήλους των αρμοδίων περιφερειακών Υπηρεσιών και Κ.Τ.Ε.Ο. Σε έλλειψη τεχνικών υπαλλήλων των οικείων περιφερειακών Υπηρεσιών του Υπουργείου Μεταφορών και Επικοινωνιών ορίζονται τεχνικοί υπάλληλοι, για την διενέργεια της αυτοψίας από άλλες Νομαρχιακές υπηρεσίας ή της Κεντρικής Υπηρεσίας του Υπουργείου Μεταφορών και Επικοινωνιών. Η επιθεώρηση γίνεται για την διαπίστωση της καλής και σύμφωνα με τους όρους της παρούσας απόφασης λειτουργίας τους. 5.Η εξουσιοδότηση χορήγησης της κάρτας ελέγχου καυσαερίων (Κ.Ε.Κ.) δεν δημιουργεί κανένα δικαίωμα σ’ αυτόν στο όνομα του οποίου εκδόθηκε ή σε τρίτου, ούτε τυχόν για το συνεργείο, μπορεί δε εφόσον διαπιστωθεί οποτεδήποτε ότι έπαυσαν να υπάρχουν οι προϋποθέσεις με τις οποίες χορηγήθηκε, να αφαιρεθεί προσωρινά ή οριστικά με αιτιολογημένη ειδική απόφαση της αρχής που τη χορήγησε. 6.Η εξουσιοδότηση των κέντρων ελέγχου για την χορήγηση της κάρτας ελέγχου καυσαερίων (Κ.Ε.Κ.), θα γίνει μετά την θεσμοθέτηση των όρων ίδρυσης και λειτουργίας των. Άρθρ.3.-1.Η αρμόδια Υπηρεσία Συγκοινωνιών που χορήγησε την εξουσιοδότηση αποστέλλει αντίγραφο της χορηγηθείσης εξουσιοδότησης στην αρμόδια Διεύθυνση Τεχνικού Ελέγχου Οχημάτων της Κεντρικής Υπηρεσίας του Υπουργείου Μεταφορών και Επικοινωνιών, η οποία και τηρεί στοιχεία όλων των εξουσιοδοτημένων συνεργείων επισκευής οχημάτων για την χορήγηση της κάρτας ελέγχου καυσαερίων (Κ.Ε.Κ.). 2.Από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού. (Μετά τη σελ. 262,346(α) Σελ. 262,3461 Τεύχος -Σελ.  Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.η.23 21.Ε.η.23 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων